Imtella' Jannar 19, 2021 L-Għaqda Dinjija tas-Saħħa wissiet li d-dinja qed tiffaċċja falliment morali katastrofiku minħabba politika differenti dwar il-vaċċin għal kontra l-Covid-19. Il-Kap tal-WHO, Tedros Adhanom Ghebreyesus qal li mhux ġust li persuni żgħar u f'saħħithom f'pajjiżi sinjuri qed jingħataw it-tilqima qabel persuni vulnerabbli f'pajjiżi foqra. Żied li aktar minn 39 miljun doża ngħataw lil 49 pajjiż sinjuri iżda pajjiż fqir rċieva biss 25 doża. Sadattant, kemm il-WHO kif ukoll iċ-Ċina kienu kkritikati għar-rispons tagħhom kontra l-Covid.